  Виталий Пронин «Егит тулкымлы» 8 ар. Можга ёросын удмурт нылпиос понна ортчиз «Егит тулкым» удмурт лагерь. Пиналъёс огдырлы политикае зымылӥзы. «Егит тулкымлы» 8 ар. Арлы быдэ лагерез радъяло Можгалась культурая управленилэн егитъёсын ужанъя секторез но «Шунды» огазеяськонлэн Можга ёросысь ёзэз. Можгаысь дышетӥсьёсты дасянъя колледже вуизы пӧртэм ёросъёсысь — Грах, Вавож, Алнаш, Кизнер, Можга - 40 пиналъёс. Ваньзы соос асьсэ школаосазы - азьветлӥсьёс. Пиналъёс 7 отрядъёслы люкемын вал - дизайн, киуж, эктон, эстрада, фольклор, компьютерын программаос малпан, проект лэсьтон. - Туэ лагерь сӥземын вал политикалы, - вера «Шунды» огазеяськонлэн Можга ёросысь ёзэныз кивалтӥсь Надежда Сапожникова. - Котькуд отряд - со политической партия. Котькудӥз ӵектос бордын ужазы, кызьы аслэсьтыз ёроссэ азинтоно, я ужбергатонэн выроно, удмуртлыкез ӝтоно, егитъёсын ужано. Можгаысь дышетӥсьёсты дасянъя колледже вуизы пӧртэм ёросъёсысь — Грах, Вавож, Алнаш, Кизнер, Можга - 40 пиналъёс.Лагерь пӧрмиз пичи кунлы, кытын кузёяськиз президент-вожатой (Ути-Путин). Со пыриськиз паспорт сётканэ, политической партиослэн дебатъёсазы но трос мукет ужрадъёсы. Со сяна, пиналъёс удмурт сюанын, армие келянын шулдыръяськизы, спорт шудонъёсы пыриськизы, эктӥзы-кырӟазы, киноослы пародия лэсьтӥзы. Озьы «Узы-боры» кинолэн оглюкетэзлэн выль версиез кылдӥз. Оскиськом, та лагерь азьланяз но егит удмурт усточиослы бадӟым улонэ вамыш лэсьтыны юрттоз, верало радъясьёс. "Удмурт дунне" Теги: Нылпиос Шунды  